armvectores/hy_wikipedia_2023 huggingface dataset:
Լոկո մոկո

Լոկո մոկո (անգլ.՝  Loco moco) - Հավայական խոհանոցի կերակրատեսակ է։ Գոյություն ունեն այս տեսակի վերաբերյալ շատ փոփոխություններ, սակայն շատ դեպքերում այն բաղկացած է կծու պղպեղից, սպիտակ բրնձից, ծածկված է մսի կոտլետով, որն էլ իր հերթին ծածկված է տապակած ձվով (ձվածեղ) լցված մուգ մսային քաղցրաթթվային սոուսով։                                                                     
Տարբեր տեսակները իրենց մեջ կարող են պարունակել՝ ապախտած խոզի միս, պորտուգալական երշիկ, հավ, ծովախեցգետին և տարբեր տեսակի մսային մթերքներ։


== Ֆոտոսրահ ==

		


== Արտաքին հղումներ ==
Լոկո մոկոյի ծագումը Archived 2011-09-03 at the Wayback Machine.
Գոլովինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԳոլովինոԳոլովինո (ռուս.՝ Головино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուրկա (գետ, թափվում է Բայկալ)

Անվան այլ կիրառումների համար տե՛ս՝ Տուրկա (այլ կիրառումներ)Տուրկա (ռուս.՝ Турка), գետ Ռուսաստանում, հոսում է Բուրյաթիա հանարապետությունում։ Գետաբերանը տեղակայված է Բայկալ գետի ափում։ Գետի երկարությունը 272 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16040000212116300006023
Հիդրոլոգիական ուսումնասիրությունների կոդը - 116300602
Ավազանի կոդը - 16.04.00.002
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էտանյակ

Էտանյակ (ֆր.՝ Étagnac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 989 մարդ, բնակչության խտությունը` 33.84 մարդ/կմ²։ Բնակավայրը զբաղեցնում է 29.23 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ, Պուատիե քաղաքից` 85 կմ հարավ-արևելք, Անգուլեմ քաղաքից` 60 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 540 աշխատունակ (15-64 տարեկան) բնակիչ, որոնցից ակտիվ էին 416-ը, իսկ ոչ ակտիվները` 124։ Ակտիվության ցուցանիշը կազմում է 77,0 %։ 416 աշխատունակ մարդկանցից աշխատել է 381 անձ (209 տղամարդ և 172 կին)։ Գործազուրկ են եղել 35 անձ (17 տղամարդ և 18 կին)։ 124 անաշխատունակներից 26-ը եղել են աշակերտներ կամ ուսանողներ, 59-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրոտոկոկային ջրիմուռներ

Պրոտոկոկային ջրիմուռներ (լատ.՝ Protococcophyceae կամ Chlorococcophyceae), քլորակոկային ջրիմուռներ, կանաչ ջրիմուռների դաս։


== Ընդհանուր բնութագիր ==
Միաբջիջ կամ գաղութային ձևեր են, վեգետատիվ վիճակում զուրկ են մտրակիկներից։ Գաղութները լինում են տարբեր ձևի ու մեծության, երբեմն լորձային։ Վեգետատիվ վիճակում անշարժ են, երբեմն թույլ շարժվում են լորձ արտադրելու շնորհիվ։


=== Բազմացում ===
Անսեռ բազմացումը կատարվում է զոոսպորներով։ Սեռական պրոցեսը սովորաբար իզոգամիան է։ Տարածված են ամենուրեք՝ քաղցրահամ ջրամբարներում, հողում և նրա մակերեսին, հազվադեպ՝ ծովերում։ Որոշ պրոտոկոկային ջրիմուռներ ապրում են բազմաբջիջ ջրիմուռների շերտերում, ցամաքային բույսերի տերևներում, մյուս տեսակները համակեցության մեջ են մտնում սնկերի հեա և ապրում քարաքոսերում։


== Տարածում ==
ԽՍՀՄ-ում տարածված է պրոտոկոկային ջրիմուռների մոտ 400 տեսակ։ Առանձին պրոտոկոկային ջրիմուռներկեր են ծառայում ջրային կենդանիների համար, երբեմն առաջացնում են ջրի ծաղկում։ Հիմնական զանգվածը կազմում են պլանկտոնային ձևերը։


== Նշանակություն ==
Պրոտոկոկային ջրիմուռների ուսումնասիրությունը կարևոր նշանակություն ունի ջրամբարների ջրի սանիտարակենսաբանական գնահատման համար։ Կարևորագույն ներկայացուցիչներից է քլորելան։


== Ծանոթագրություններ ==
Everyday (երգ, ASAP Rocky)

«Everyday», ամերիկացի ռեփեր ASAP Rocky-ի երգը, որում իրենց մասնակցությունն ունեն նաև երգիչներ Ռոդ Ստյուարտը, Միգելն ու Մարկ Ռոնսոնը։ Երգը թողարկվել է 2015 թվականի մայիսի 8-ին՝ որպես ASAP Rocky-ի «At. Long. Last. ASAP» անվանումը կրող երկրորդ ալբոմի երկրորդ սինգլ։ Երգը գրվել է ASAP Rocky-ի, Միգելի, Մարկ Ռոնսոնի և Դևիդ Բենթլիի կողմից։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի աուդիոն ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Կոմոն լ'Էվանտե

Կոմոն լ'Էվանտե (ֆր.՝ Caumont-l'Éventé), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1346 մարդ, բնակչության խտությունը` 214.67 մարդ/կմ²։ Բնակավայրը զբաղեցնում է 6.27 կմ² տարածք։
2017 թվականի հունվարից Լա Վաքրի, Լիվրի համայնքների հետ միասին հանդիսանում է Կոմոն սյուր Օր համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 34 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 765 աշխատունակ (15-64 տարեկան)  բնակիչ, որոնցից ակտիվ էին 525-ը, իսկ ոչ ակտիվները` 240։ Ակտիվության ցուցանիշը կազմում է 68,6 %։ 525 աշխատունակ մարդկանցից աշխատել է 450 անձ (239 տղամարդ և 211 կին)։ Գործազուրկ են եղել 75 անձ (34 տղամարդ և 41 կին)։ 240 անաշխատունակներից 62-ը եղել են աշակերտներ կամ ուսանողներ, 87-ը` թոշակառուներ, իսկ 91-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալբայրատե

Ալբայրատե (իտալերեն՝ Albairate), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 4152 մարդ է։ Բնակչության խտությունը՝ 297 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 20080, հեռախոսային կոդ՝ 00002։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կոնգրես

Կոնգրես (լատ.՝ congressus — հանդիպում, ժողով),

պետությունների, տերիտորիաների, կազմակերպությունների ղեկավարների կամ ներկայացուցիչների հանդիպում, հավաք, ինչպես նաև միջազգային կոնֆերանսի տեսակ ՝ խաղաղության կողմնակիցների միջազգային կոնգրես, գիտական կոնգրես և այլն։
Օրենսդրական մարմնի կամ նրա պալատներից մեկի անվանումը որոշ երկրներում (Բոլիվիա, Բրազիլիա, Վենեսուելա, Կոլումբիա և այլն)։ ԱՄՆ-ում կոնգրես է կոչվում օրենսդրական բարձրագույն մարմինը, Ֆրանսիայում ՝ պառլամենտի երկու պալատների համատեղ նիստը։
Մի շարք երկրներում ազգային որոշ կազմակերպությունների անվանումը։
Սուրբ Հովհաննես եկեղեցի (Տամբատ)

Սուրբ Հովհաննես եկեղեցի, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում՝ Նախիջևան քաղաքից և Արաքս գետից 5-6 կմ հեռավորության վրա։


== Պատմություն ==
Գտնվում էր պատմական Մեծ Հայքի Վասպուրական նահանգի Նախճավան գավառի Տամբատ գյուղի կենտրոնական հատվածում։


== Ճարտարապետություն ==
Կառուցվել էր 16-17-րդ դարերում։ Իրենից ներկայացնում էր քառասյուն գմբեթավոր բազիլիկ, որը վերակառուցվել էր ավելի վաղ ժամանակաշրջանում կառուցված եկեղեցու ավերակների վրա։ Արևմտյան ճակատին կցված էր քառամույթ հորինվածքով երկհարկանի և աղյուսաշեն զանգակատունը։
1878-1879 թվականներին եկեղեցու սրահի շրջապատը վերանորոգվել էր Բադալ Շահնազարյանի կողմից։ 1970-ական թվականներին եկեղեցու ծածկը և որմերի մեծ մասը քանդել էին տեղացի բնակիչները։ Այդ ժամանակ ամբողջությամբ կանգուն էր միայն աղյուսաշեն զանգակատունը։
1990-ական թվականներին կիսավեր էր։


== Տես նաև ==
Վասպուրական
Տամբատ


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Երվանդ Լալայան, «Գողթն։ Օրդուբադի կամ Վերին Ագուլիսի ոստիկանական ­շրջան» Թիֆլիս, 1904


== Ծանոթագրություններ ==
Պոնտի Բրանկա

Պոնտի Բրանկա (պորտ.՝ Ponte Branca), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 1933 մարդ՝ 2006 թվականի տվյալներով։ Գրավում է 687,81 կմ2 տարածք։ Բնակչության խտությունը կազմում է՝ 2,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 7.976.685,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.982,37 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,738 (տվյալները ՄԱԿ-ի զարգացման ծրագրի)։


== Ծանոթագրություններ ==
Մայստրովա Վոլյա

Մայստրովա Վոլյա (ուկրաիներեն՝ Майстрова Воля), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1959 թվականին։
2001 թվականի տվյալներով Մայստրովա Վոլյա գյուղում բնակվում էր 585 մարդ։ Բնակավայրը զբաղեցնում է 1559 կմ² տարածք։ Բնակչության խտությունը կազմում էր 375,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեթրին Մաեր

Քեթրին Մաեր (անգլ.՝  Katherine Maher, ապրիլի 18, 1983(1983-04-18), Wilton, Ֆեյրֆիլդ շրջան, Կոնեկտիկուտ, ԱՄՆ), Վիքիմեդիա Հիմնադրամի գործադիր տնօրեն։ Պաշտոնը զբաղեցնում է 2016 թվականի հունիսի 23-ից։ Աշխատել է նաև Համաշխարհային բանկում, ՅՈՒՆԻՍԵՖ-ում, եղել է AccessNow.org-ի շահերի պաշտպանության տնօրեն։


== Կենսագրություն ==
2002-2003 թվականներին սովորել է Կահիրեի ամերիկյան համալսարանի արաբերեն լեզվի ինստիտուտում, 2003-2005 թվականներին բակալավրի աստիճան է ստացել Նյու Յորքի արվեստի և գիտության քոլեջում։


== Կարիերա ==

2016 թվականի մարտ ամսից Քեթրինը եղել է Վիքիմեդիա հիմնադրամի գործադիր տնօրենի պաշտոնակատար։ Պաշտոնում նշանակվել է նույն թվականի հունիսին։ Նախկինում աշխատել է Համաշխարհային բանկում, ՅՈՒՆԻՍԵՖ-ում, եղել է AccessNow.org-ի շահերի պաշտպանության տնօրեն։
Համաշխարհային բանկում Մաերը եղել է տեխնոլոգիաների միջազգային զարգացման և ժողովրդավարացման գծով խորհրդատու, աշխատել է ՏՀՏ հաշվետվողականության և կառավարման բնագավառում՝ կենտրոնանալով բջջային հեռախոսների և այլ տեխնոլոգիաների ծառայությունների հեշտացման, ինստիտուցիոնալ բարեփոխումների վրա, մասնավորապես Մերձավոր Արևելքում և Աֆրիկայում։ Համաշխարհային բանկի հրատարակած «Information and Communications for Development: Maximizing Mobile» (2012) զեկույցի «Making Government Mobile» գլխի համահեղինակն է։
Մաերը Վիքիմեդիա հիմնադրամի թիմին միացել է 2014 թվականից՝ որպես հեռահաղորդակցման գծով տնօրեն։ 2016 թվականին Լայլա Տրետիկովի հրաժարականից հետո դարձել է Վիքիմեդիա Հիմնադրամի ժամանակավոր գորրծադիր տնօրենը։ Գործադիր տնօրենի պաշտոնում նշանակվելու մասին Ջիմի Ուելսը հայտարարել է Էզինո Լարիոյում ընթացող Վիքիմանիա 2016 համաժողովի պաշտոնական բացման ժամանակ 2016 թվականի հունիսի 24-ին։


== Ծանոթագրություններ ==


== Արտաքին հղումներ ==
Katherine Maher, Executive Director, Wikimedia Foundation at Meta-Wiki
Լաուրա Ասադաուսկայտե

Լաուրա Ասադաուսկայտե-Զադնեպրովսկենե (լիտ.՝ Laura Asadauskaitė-Zadneprovskienė, 28 փետրվարի, 1984, Վիլնյուս, Լիտվայի ԽՍՀ, ԽՍՀՄ), լիտվացի հնգամարտիկ, 2012 թվականի Ամառային Օլիմպիական խաղերի չեմպիոն։


== Կենսագրություն ==
Լաուրա Ասադաուսկայտեն ծնվել է 1984 թվականի փետրվարի 28-ին Վիլնյուսում։ 10 տարեկանից զբաղվել է լողով։ Առաջին մարզիչը եղել է Իրենա Յուրևիչը։
2002-2007 թվականներին սովորել է Լիտվայի կրթական գիտությունների համալսարանում, ստացել է ֆիզկուլտուայի ու սպորտի բակալավրի աստիճան։ 2011 թվականին ավարտել է Միկոլաս Ռոմերիսի համալսարանի մագիստրատուրայի Եվրոպական Միության քաղաքականություն և կառավարում բաժինը։ 2003 թվականից ծառայում է Երկրամասի պահպանության կամավոր ուժերում, մասնակցում է զինվորականների միջև անցկացվող հնգամարտի մրցումներին։
2007 թվականին ժամանակակից հնգամարտի աշխարհի առաջնությունում վաստակել է բրոնզե մեդալ։ 2008 թվականի Ամառային Օլիմպիական խաղերի ժամանակ զբաղեցրել է 15-րդ տեղը։ 2009 թվականին ժամանակակից հնգամարտի աշխարհի առաջնությունում արժանացել է արծաթե մեդալի։ 2011 թվականին ժամանակակից հնգամարտի աշխարհի առաջնությունում գրավել է երրորդ տեղը։ 2012 թվականի Ամառային Օլիմպիական խաղերի ժամանակ արժանացել է ոսկե մեդալի՝ հավաքելով 5408 միավոր։ 2013 թվականին Թայվանում կայացած հնգամարտի աշխարհի առաջնության ժամանակ առաջին անգամ արժանացել է ոսկե մեդալի անհատական առաջնությունում։


== Ընտանիք ==
Լաուրա Ասադաուսկայտեի ամուսինն ու մարզիչը՝ Անդրեյ Զադնեպրովսկին, լիտվացի հայտնի հնգամարտիկ է։ Նրանց դուստրը՝ Ադրիանան, ծնվել է 2010 թվականին։


== Պարգևներ ==
Լիտվային մատուցած ծառայությունների համար» շքանշանի մեծ հրամանատարական խաչ (16 օգոստոսի, 2012 թվական),
2011 թվականին ճանաչվել է Լիտվայի լավագույն մարզիկ,
«Լիտվային մատուցած ծառայությունների համար» շքանշանի մեդալ (16 նոյեմբերի, 2007 թվական)։


== Ծանոթագրություններ ==


== Արտաքին հղումներ ==
Профиль на pentathlon.org Archived 2012-07-31 at the Wayback Machine.
"Я знала, что буду непревзойденной" - интервью для delfi.lt
Ջոն Վոյթ

Ջոն Վոյթ (անգլ.՝ Jon Voight, դեկտեմբերի 29, 1938(1938-12-29)[…], Յոնկերս, Վեստչեստեր շրջան, Նյու Յորք, ԱՄՆ), ամերիկացի դերասան։ 
Հայտնի դերասանուհի Անջելինա Ջոլիի հայրը։


== Կենսագրություն և կարիերա ==
Ջոն Վոյթը (իսկական անուն ազգանունը՝ Ջոնաթան Վինսենթ Վոյթ) ծնվել է 1938 թվականին ԱՄՆ-ում, Նյու Յորք նահագի Յոնկերս քաղաքում։ Սովորել է Վաշինգտոնի կաթոլիկ համալսարանում գեղեցիկ արվեստների ֆակուլտետում։ 1960 թվականին համալասարանը ավարտելուց հետո ընդունվում է Նյու Յորքի «Neighborhood Playhouse» դպրոց ստուդիան։
Կարիերայի սկզբում նկարահանվել է մյուզքիլներում, խաղացել թատրոնում, նկարահանվել հեռուստատեսությունում։ 1967 թ. պարգևատրվել է «Աշխարհի Թատրոն» մրցանակով Թոնի Գիլրոյի «Այս սեզոնի այս ամառը» պիեսի համար։ Դրանից հետո նրան հրավիրել են հեռուստատեսություն, որտեղ նա մեծ ճանաչում է բերում, նկարահանվելով «Մերկ քաղաք» և «Պահապանները» սերիալներում։
Կինոյում նորամուտը կայացել է 1967 թ. և արդեն 2 տարի անց «Կեսգիշերային կովբոյ» ֆիլմում խաղացած դերի համար ստանում է մի շարք հեղինակավոր մրցանակներ, իսկ 1978 թ. «Վերադարձ տուն» ֆիլմի համար ստանում է «Օսկար»։
Ջոն Վոյթը 2 անգամ ամուսնացած է եղել, 1962 թվականին Լաուրի Պիտերսի հետ, ամուսնալուծվել է 1967 թվականին։ Երկրորդ անգամ ամուսնացել Մարշելին Բերտրանի հետ 1971 թվականին և միասին ապրել են մինչև 1978 թվականը։ Երկրորդ ամուսնությունից ունեցել է 1 տղա և 1 աղջիկ, դերասան, պրոդյուսեր Ջեյմս Հեվեն և Հոլիվուդյան գերաստղ Անջելինա Ջոլի։


== Ֆիլմագրություն ==
Խաղացել է 60-ից ավելի ֆիլմերում, որոնցից են


== Մրցանակներ ==
Ընդհանուր թվով ստացել է մոտ 20 մրցանակ, ներկայացված է եղել ևս 20-ի, որոնց թվում 

1 անգամ ստացել է Օսկար Լավագույն դերասան անվանակարգում, ներկայացված է եղել ևս 3 անգամ
9 անգամ ներկայացվել է Ոսկե Գլոբուսի, ստացել 3-ը
1 անգամ ստացել է Կաննի կինոփառատոնի մրցանակ
1 BAFTA
2 անգամ ներկայացվել է Էմմիի և այլն։5 անգամ ներկայացվել է նաև Ոսկե Ազնվամորի հակամրցանակի։


== Ծանոթագրություններ ==
Մրտախաչ

Մրտախաչ, լեռ Հայաստանի Գեղարքունիքի մարզում, Վարդենիսի լեռնահամակարգում, Խաչաղբյուր գյուղի հարավային եզրին։ Բարձրությունը՝ 2072 մետր։


== Ծանոթագրություններ ==
Հայկազունիներ

Հայկազունիներ՝ թագավորական հարստություն Հայաստանում մ.թ.ա. 2492 - մ.թ.ա. 331 թվականներին։ Կոչվում է հիմնադրի՝ Հայկ Նահապետի անունով։ Որպես թագավորներ Հայաստանում իշխել են մ.թ.ա. 2492 - մ.թ.ա. 331 թվականներին։


== Պատմություն ==
Ըստ Մովսես Խորենացու և այլ հայ պատմագիրների՝ Հայկից է սերում Հայկազունիների արքայատոհմը։ Այդ ազնվական հարստության վերջին ներկայացուցիչը՝ Վահե արքան զոհվեց Գավգամելայում, Հայքն Ալեքսանդր Մակեդոնացու արշավանքից պաշտպանելիս։


== Ժառանգներ ==
«Հաբեթի սերունդների Ցանկը սահմանել և առաջադրել է Մովսես Խորենացին, որպես Հին Կտակարանի ազգաբանության ցանկերին այլընտրանք, քանզի, Պատմահայրը բողոքում է. «Սուրբ գիրքը յուրայիններին (հրեաներին. հեղ) զատելով իբրև իր սեփական ազգ՝ մյուսներին լքեց, իբրև արհամարհելի և իր կողմից նշանակվելու անարժան…(հավելելով) մեր Հաբեթի սերունդները բոլորովին չկան»։ Խորենացին առաջադրել է սեփական՝ Նոյի Հաբեթ որդու ազգաբանության Ցանկ, հավելելով, որ այն ավելի հավաստի է, քան Ծննդոց բաժնի ցանկերը, քանի որ այնտեղ Հաբեթի սերունդները բացակայում են (Մ. Խորենացի, ՀՊ, էջ՝ 77-78)։ Ի տարբերություն իրենից առաջ և հետո պատմություններ գրող պատմիչների, Պատմահայրը ազնվորեն թվարկում է, թե Հաբեթի ազգաբանությունը ճշտելիս, ինքը ինչ աղբյուրներից է օգտվել՝ Աբյուդենոս, Կեփաղիոն, հունարեն գրականություն, իսկ Հին Կտակարանի Ծննդոց բաժնի ազգանության ցանկերը որևէ հավաստի աղբյուրներ չունեն։ Սկսած Խորենացուց, մեր բոլոր պատմիչները անփոփոխ են թողել «Հաբեթից սկսվող ազգաբանության», այդ թվում «Առաջին հայկյանների»՝ Հայկից մինչև Արա Գեղեցիկ» Հայկազունի առաջնորդների Ցանկը։
Ըստ Խորենացու մի շարք հայոց ազնվական տոհմեր իրենց ակունքների սկիզբ են համարում Հայկ Նահապետին։ Դրանցից են Բզնունիները, Խորխոռունիները, Մանդակունիները, Վահևունիները, Վարաժնունիները, Առանշահիկները և այլն։ Ժամանակակից գիտնականների մի մասը այլևս հրաժարվում է դիտարկել Հայկին որպես զուտ առասպելական անձ և հակված է ներկայացնել նրան որպես հայոց հերթական թագավոր, ով մեծ ավանդ է ունեցել հայկական արժեհամակարգի պահպանման և տարածման գործում։


== Հայկազունիների տոհմածառը ==


== Ծանոթագրություններ ==


== Աղբյուրներ ==
Մովսես Խորենացի, Հայոց Պատմություն


== Տես նաև ==
Երվանդունիներ
Հայկ և Բել


== Արտաքին հղումներ ==
Հայկ թագավորը
Գաղտնաբառ

Գաղտնաբառ, բառ կամ սիմվոլների հերթականություն, որն օգտագործվում է ինքնությունը կամ իրավասությունը հաստատելու համար։
Գաղտնաբառը գաղտնի է պահվում բոլոր այն անձանցից, որոնք չունեն մուտք գործելու իրավասություն։
Գաղտնաբառերը օգտագործվում էին հին ժամանակներից ի վեր, հիմնականում ռազմական գործում և պարեկում։ Պահպանվել են մ.թ.ա 2-րդ դարում Հին Հռոմում գաղտանաբառի օգտագործման մասին վկայություններ։
20-րդ դարի երկրորդ կեսից, էլեկտրոնիկայի և համակարգիչների տարածումից հետո, գաղտնաբառերը սկսվել են լայն օգտագործվել՝ օգտագործողի ինքնությունը հաստատելու կամ փակ ռեսուրսներին հասանելի լինելու համար։


== Գաղտնաբառի կազմավորումը ==
Գաղտնաբառն ունի ռազմական ծագում։ Այն բառ է, որը կարող է թույլ տալ, օրինակ մուտք գործել զինվորական ճամբար։ Այսպիսով, ծածկագրերը օգտագործվում են որոշակի խմբի մեջ։ Երբ խոսքը անձնական ծածկագրի կամ կոդի մասին է, ավելի ճիշտ է օգտագործել գաղտնի կոդ կամ ծածկագիր արտահայտությունը, որպեսզի պարզ լինի կոդի գաղտնիությունը և դրա սեփականատերի պատասխանատվությունը։
Ընդհանրապես գաղտնաբառը կազմված է տառերից, որոնք կազմում են մի բառ, որը կարող է ունենալ կամ չունենալ իմաստ։ Չնայած հնարավոր է նաև, որ գաղտնաբառը բաղկացած լինի թվերից, կետադրման և այլ նշաններից և նույնիսկ ամբողջական նախադասությունից։
Գաղտնաբառի երկարությունը և որակը անվտանգության կարևոր մասերից են։ Պարզ գաղտնաբառերը կարող են ենթարկվել հարձակման և կողմնակի մարդիկ կարող են իմանալ այն։ Տեսության համաձայն գաղտնաբառը հնարավոր է գտնել։ Վերոհիշյալ վտանգից խուսախելու համար, խորհուրդ է տրվում օգտագործել երկար գաղտնաբառեր (նվազագույնը 8 սիմվոլից բաղկացած), որոնք պարունակում են միաժամանակ թվեր, տառեր և հատուկ սիմվոլներ օր՝ 83Kal2)H։ Պարզ ծածկագիրը շատ հավանական է գտնել և կոտրել, (օրինակ՝ new1-ը)՝ օգտագործելով հատուկ բառարանային կամ սպառիչ որոնման հարձակում։ Չնայած այս ամենին՝ գաղտնաբառի երկարությունը և պարունակությունը կախված է նաև ինֆորմացիոն համակարգերից, ինչպես նաև՝ տվյալ կայքի կամ տեղեկատվական համակարգի ղեկավարի ցուցումներից։
Արտյոմի հուշարձան (Շախտի)

Արտյոմի հուշարձան (ռուս.՝ Памятник Артёму), ռուս հեղափոխական, խորհրդային քաղաքական գործիչ ընկեր Արտյոմի (Ֆեոդոր Անդրեևիչ Սերգեևի կեղծանունը) հուշարձանը ՌԴ Ռոստովի մարզի Շախտի քաղաքում։


== Պատմություն ==
Ընկեր Արտյոմը (իսկական անունը` Ֆեոդոր Սերգեև) եղել է պրոֆեսիոնալ հեղափոխական, Սերգեյ Կիրովի և Իոսիֆ Ստալինի մտերիմ ընկերը, Կոմունիստական կուսակցության գործիչ, Դոնեցկ–Կրիվոյռոգյան խորհրդային հանրապետության հիմնադիրը և այդ հանրապետության ժողկոմխորհրդի առաջին նախագահը։ XX դարի սկզբում այդ հանրապետության կազմում էր Ալեքսանդրովսկ-Գրուշևսկի քաղաքը (այժմ` ք. Շախտի)։
Ընկեր Արտյոմն ուշադրություն էր դարձնում Դոնբասի ածուխի արդյունաբերության հետպատերազմյան վերականգնմանը։ 1921 թվականի ապրիլի 18-ին Ֆեոդոր Անդրեևիչը ժամանել է Շախտի։ Այնտեղ նա մասնակցել է Խորհուրդների Շախտիի գավառային կոմիտեի նստաշրջանի աշխատանքներին, հանդես է եկել 1-ին պետական հանքահորի բանվորների ժողովներին (այժմ դա Արտյոմի անվան հանքահորն է)։

Ընկեր Արտյոմի հիշատակը հավերժացվել է Ուկրաինական ԽՍՀ-ում, Ռոստովի մարզում։ Նրա անունն է կրել Շախտի քաղաքի ավաններից մեկը, էլեկտրակայանը, Արտյոմի անվան հանքահորը, «Գլուբոկայա» հանքահորը (Արտյոմի անվան № 2), քաղաքի փողոցներից մեկը։
Ընկեր Արտյոմի հուշարձաններ տեղադրվել են ԽՍՀՄ Դոնեցկ, Սվյատոգորսկ քաղաքներում, Պրիմորիեի երկրամասի Արտյոմ քաղաքում, Կրիվոյ Ռոգում և այլն։ Խոշորագույններն էին երկաթբետոնե հուշարձանները Արտյոմովսկ (այժմ` Բախմուտ) քաղաքում (քանդակագործ` Իվան Կավալերիձե, 1927), որի պատվանդանի բարձրությունը 15 մետր էր, քանդակինը` նույնպես 15 մետր, ինչպես նաև Սվյատոգորսկում, որի բարձրությունը 22 մետր է, պատվանդանինը` 6 մետր։ Հայրենական մեծ պատերազմի տարիներին Արտյոմովսկի հուշարձանն ավերվել է գերմանացիների կողմից։
1968 թվականի օգոստոսի 13-ին ընկեր Արտյոմի հուշարձանը տեղադրվել է Արտյոմ ավանի կենտրոնում։


== Նկարագրություն ==
Հուշարձանի քանդակի բարձրությունը 9,7 մետր է, պատվանդանինը` 5,2 մետր։ Հուշարձանը պատրաստել է շախտիեցի քանդակագործների խումբը` Բ. Վ. Ակոլզինը, Լ. Ի. Գանշինը, Ն. Ա. Կարագոդինը, Ա. Դեմիդովիչը։ Ընկեր Արտյոմը պատկերված է շարժման մեջ, քանդակը գունավորված է արծաթագույն ներկով։
Ժամանակի ընթացքում հուշարձանը սկսել է քայքայվել և փլուզվել։ 2012 թվականին Վլադիմիր Լավրենևը վերականգնել է հուշարձանը։


== Ծանոթագրություններ ==


== Գրականություն ==
Болдырев А. Кто Вы, товарищ Артём?: [история Донбасса]/ А.Болдырев // Российский Донбасс. - 2002. – 16 авг. – С. 4.
Телегин В. Город Шахты в исторических памятниках / В. Телегин // Ленинское знамя. – 1975. – 11 янв. – С. 2.


== Աղբյուրներ ==
Памятники истории и культуры. Официальный сайт Департамента культуры г. Шахты.
Памятник Артему в Шахтах снова в строю Archived 2020-09-26 at the Wayback Machine..
Памятник Артему (Ф.А.Сергееву)
СТАТУЯ ТОВАРИЩА АРТЕМА
Памятник Артёму
Ռիչարդ Հիլդրեթ

Ռիչարդ Հիլդրեթ (հունիսի 28, 1807(1807-06-28) կամ հունիսի 22, 1807(1807-06-22), Deerfield, Ֆրանկլին շրջան, Մասաչուսեթս, ԱՄՆ - հուլիսի 11, 1865(1865-07-11), Ֆլորենցիա), ամերիկացի գրող, փիլիսոփա և պատմաբան։
Ավարտել է Հարվարդի համալսարանը (1826 թ.)։ Համոզված ռացիոնալիստ։ Իր փիլիլիսոփայական աշխատություններից Հիլդրեթը հրատարակել է միայն երկուսը՝ «Բարոյականության տեսություն» (1844 թվականին) և «Քաղաքականության տեսություն» (1853 թվականին)։ Եղել է ստրկության անզիջում հակառակորդ («Բռնակալությունը Ամերիկայում», 1840 թվական, տրակտատ)։ «Ստրուկը կամ Արչի Մուրի հուշերը» (1836 թվական) վեպը, որը 1852 թվականին վերահրատարակվել է «Սպիտակ ստրուկը կամ Փախստականի հուշերը» վերնագրով, ամերիկյան հակաստրկատիրական առաջին վեպերից է։ 1849—1852 թվականներին հրատարակել է «Ամերիկայի Միացյալ Նահանգների պատմությունը» աշխատությունը։ 1861—1864 թվականներին եղել է ամերիկյան հյուպատոսը Տրիեստում։


== Ծանոթագրություններ ==
Իֆտար

Իֆտար (արաբ․՝ إفطار‎‎), իսլամի հետևորդների կողմից երեկոյան սննդի ընդունում ռամադան ամսին։ Արարողությունը տեղի է ունենում տեղական ժամանակով երեկոյան աղոթքից հետո։


== Կատարման կարգ ==
Իֆտարը սկսվում է արևամուտից անմիջապես հետո։ Ցանկալի չէ հետաձգել այն ավելի ուշ ժամի։ Իֆտարի արարողությունը սկսելու համար պետք է թաթախվել (պասը բաց անել) փյունիկյան արմավենու պտուղներով կամ ջրով։ Սովորաբար ուտում են երեք արմավ, ինչպես, ըստ ավանդության, անում էր Մուհամմադ մարգարեն, որն  ասել է՝ «Երբ Ձեզնից որևէ մեկն ուզում է թաթախվել, թող թաթախվի արմավով, իսկ եթե չգտնի, թող պասը բացի ջրով, քանի որ այն իրավամբ մաքրագործում է»։
Իֆտարի արարողությունից հետո ընթերցում են դուա աղոթքներից որևէ մեկը.


== Ծանոթագրություններ ==


== Գրականություն ==
Гогиберидзе Г. М. Исламский толковый словарь. — Ростов н/Д: Феникс, 2009. — 266 с. — (Словари). — 3000 экз. — ISBN 978-5-222-15934-7
Ньюби Г. Краткая энциклопедия ислама = A Concise Encyclopedia of Islam / Пер. с англ.. — М.: Фаир-пресс, 2007. — 384 с. — 3000 экз. — ISBN 978-5-8183-1080-0


== Արտաքին հղումներ ==
«САХУР И ИФТАР»։ FondIhlas.ru։ Արխիվացված է օրիգինալից 2013-07-16-ին։ Վերցված է 2013-07-10 
«Сухур и ифтар (утренний и вечерний прием пищи)»։ Umma.ru։ Արխիվացված օրիգինալից 2013-07-16-ին։ Վերցված է 2013-07-10
Արի (Կիետիի գավառ)

Անվան այլ կիրառումների համար տե՛ս՝ Արի (այլ կիրառումներ)Արի  (իտալերեն՝ Ari), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1265 մարդ (2008 թվականի տվյալներով)։ Բնակչության խտությունը՝ 113 մարդ/կմ²։ Տարածքը՝ 11 կմ²։ Էլեկտրոնային փոստ` 66010։ Հեռախոսային կոդ` 0871։
Բնակավայրի հովանավորող սուրբն է San Giovanni։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սառգվեռե

Սառգվեռե (էստ․՝ Sargvere), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 191 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դերքուշ

Դերքուշ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Գոլի (այլ կիրառումներ)

Գոլի, կարող է վերաբերել՝

Գոլի - գետ Ռուսաստանում, Բոգուչարկայի վտակը
Գոլի - գետ Ռուսաստանում, Նիզյովայի վտակը
Վլադիմիր Կիտաև

Վլադիմիր Սերգեեվիչ Կիտաև (հունվարի 19, 1931(1931-01-19), Մոսկվա, ԽՍՀՄ - սեպտեմբերի 1, 2016(2016-09-01), Մոսկվա, Ռուսաստան), ռուս դիվանագետ, քաղաքական և պետական գործիչ, արևելագետ, Քենիայում ԽՍՀՄ և Ռուսաստանի արտակարգ և լիազոր դեսպան (1989-1992)։


== Կենսագրություն ==
1953 թվականին ավարտել է Մոսկվայի միջազգային համալսարանի միջազգային հարաբերություններ ֆակուլտետը։
1953 թվականից պատասխանատու աշխատանքի է անցել ԽՍՀՄ ԱԳՆ կենտրոնական բաժնում։ ԱԳՆ-ում ընդգրկված է որպես գերմաներեն, ֆրանսերեն և անգլերեն լեզուներին տիրապետող աշխատակից։

1953-1959 թվականներին՝  ԳԴՀ-ում ԽՍՀՄ դեսպանության երրորդ քարտուղար,
1959-1963 թվականներին՝ ԽՍՀՄ ԱԳՆ կենտրոնական բաժնի աշխատակից,
1963-1965 թվականներին՝ ԽՍՀՄ ԱԳՆ բարձրագույն դիվանագիտական դպրոցի ունկնդիր,
1965-1966 թվականներին պատասխանատու աշխատանքի է անցել ԽՍՀՄ ԱԳՆ կենտրոնական բաժնում,
1966-1977 թվականներին պատասխանատու աշխատանքի է անցել ԽՍՀՄ Գերագույն Խորհրդի Նախագահության աշխատակազմում,
1977-1982 թվականներին՝ Ալժիրում ԽՍՀՄ դեսպանատան դեսպանորդ,
1982-1987 թվականներին՝ Գվինեայում ԽՍՀՄ արտակարգ և լիազոր դեսպան,
1989-1992 թվականներին՝ Քենիայի Հանրապետությունում ԽՍՀՄ-Ռուսաստանի արտակարգ և լիազոր դեսպան և համատեղությամբ Նայրոբիում միջազգային կազմակերպություններին կից Ռուսաստանի Դաշնության մշտական ներկայացուցիչ։
1992 թվականի սեպտեմբերի 1-ից՝ պաշտոնազուրկ։
2008 թվականի դեկտեմբերի 3-ից՝ ռուս դիվանագետների ասոցիացիայի խորհրդի նախագահի տեղակալ։ 2009 թվականի մայիսի 3-ից հանդիսանում է «Հայրենիք» ասոցիացիայի գործկոմի անդամ, Ռուսաստանի ամենահին՝ արտասահմանում հայրենակիցների հետ կապերի հասարակական կազմակերպության անդամ։  Թաղված է Տրոեկուրովսկի գերեզմանոցում։


== Մրցանակներ ==
Լենինի շքանշան (1977 թվական մայիսի 22)
Հոկտեմբերյան հեղափոխության շքանշան (1979 թվական օգոստոսի 27)
Աշխատանքային կարմիր դրոշի շքանշան (1989 թվական ապրիլի 22)


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==
Լիբանանի նախագահների ցանկ

Այս հոդվածում ներկայացված է Լիբանանի նախագահների ցուցակը սկսած 1926 թվականից, երբ ստեղծվեց պաշտոնը։ Ըստ 1943 թվականին երկրի տարբեր էթնիկ-դավանաբանական համայնքների միջև ձեռք բերված բանավոր համաձայնության, որը ստացել է Ազգային պակտ անվանումը, Լիբանանի նախագահը պետք է մարոնի համայնքի ներկայացուցիչ լինի։
3 անգամ, սակայն, նախագահի պաշտոնակատար են եղել սուննիներ։ Ըստ Ազգային պակտի, վարչապետը պետք է սուննի լինի, իսկ նախագահի բացակայության դեպքում նրան փոխարինում է վարչապետը։ Սուննի նախագահներն են Սելիմ Հոսսը, Ֆուադ Սինյորան և Թամամ Սալամը։


== Լիբանանի նախագահները ==


== Ծանոթագրություններ ==
Ինչպես կարդալ գրականություն պրոֆեսորի նման

Ինչպես կարդալ գրականություն պրոֆեսորի նման (անգլ.՝ How to Read Literature Like a Professor), «Նյու Յորք Թայմս»-ի բեսթսելլեր, հրատարակվել է 2003 թվականին։ Գրքի հեղինակը Թոմաս Ս. Ֆոսթերն է։


== Նկարագրություն ==
Գրքում հեղինակը առաջարկում է գրականության մեջ տարածված թեմաների, հասկացությունների և հնարավոր խորհրդանշանների մեկնաբանությունները։
Գիրքը մակագրված է հետևյալ կերպ. «Ուժեղ և զվարճալի ուղեցույց ենթատեքստերը կարդալու համար» (անգլ.՝ A Lively and Entertaining Guide to Reading Between the Lines.)։ Այն ներառում է նաև Քեթրին Մենսֆիլդի «Խնջույք այգում» (անգլ.՝ «The Garden Party») պատմության մեկնաբանման օրինակներ։
Հեղինակի՝ գրական մեկնաբանության մեթոդական պարզ ընկալումը հայտնվել է այնպիսի նշանավոր գրականագետների ուսումնասիրության ներքո, ինչպիսին է անգլերենի պրոֆեսոր, կենսագիր Ալան Ջակոբսը, ով բարձրացնում է գրքի արժեքի հարցը և քննադատում այն գաղափարը, թե ընթերցանությունը լավագույն կերպով արվում է բարձր պատրաստվածություն ունեցող, պրոֆեսիոնալ և հավատարմագրված փորձագետների կողմից։


== Տես նաև ==
Ինչպես կարդալ գիրքը
Ընթերցանություն


== Ծանոթագրություններ ==
Բելգերն

Բելգերն (գերմ.՝ Belgern), Գերմանիայի Սաքսոնիա երկրամասի Բելգերն-Շիլդաու քաղաքի մաս։ Մինչև 2013 թվականի հունվարի 1-ը Բելգերնը ինքնուրույն համայնք էր և ենթակա էր Լայպցիգ վարչական շրջանին։ Ներառված է Հյուսիսային Սաքսոնիա երկրամասի շրջանում։
Բելգերնը հին սլավոնական քաղաք է, որտեղ ապրում էին նիժիչիները՝ արևմտյան սլավոնական ցեղերը։ Անունը սլավոնական ծագում ունի՝ բել՝ սպիտակ  և գեր՝ լեռ բառն աղավաղված, այսինքն սպիտակ լեռ, ավելի ուշ գերմանական հողի վրա անունը վերածվել է Բելգերնի, այժմ քաղաքը Գերմանիայի Սաքսոնիա երկրամասի Բելգերն-Շիլդաու քաղաքի մաս է կազմում։
2011 թվականի վերջին Բելգերնի բնակչությունը կազմել է մոտ 4700 մարդ։ Զբաղեցնում է 17,31 կմ2 տարածք։ Պաշտոնական կոդը 14 3 89 040 է։ 
Քաղաքը բաժանված էր 16 քաղաքային շրջանների։ 


== Ծանոթագրություններ ==


== Գրականություն ==
«Бельгерн»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
www.stadtbelgern.de Պաշտոնական կայք
Վասիլևկա (գյուղ, Օչակովի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Վասիլևկա գյուղում բնակվում էր 382 մարդ։ Բնակավայրը զբաղեցնում է 1433 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսկվայի միջազգային հարաբերությունների պետական ինստիտուտ

Միջազգային հարաբերությունների Մոսկվայի պետական ինստիտուտ, ՄՀՄՊԻ (ռուս.՝ Московский государственный институт международных отношений, МГИМО), Ռուսաստանի առաջատար բուհերից մեկը, որը մասնագետներ է պատրաստում 12 կրթական ծրագրերով, այդ թվում նաև՝ միջազգային տնտեսական հարաբերություններ, միջազգային հարաբերություններ, տարածաշրջանագիտություն, միջազգային իրավունք, քաղաքագիտություն, պետական կառավարում, լրագրողություն, հանրային կապեր, էկոնոմիկա և առևտրային գործ։ Իրավաբանական ուղղությամբ ՄՀՄՊԻ-ն մտնում է ռուսական բուհեր այսպես կոչված «մեծ եռյակի» մեջ։ Բուհի կազմի մեջ են մտնում ութ ֆակուլտետ և վեց ինստիտուտ, ինչպես նաև գործում է սպաների՝ ռազմական լեզվաբանների պատրաստող ռազմական ամբիոն։


== Տես նաև ==
Մոսկվայի պետական համալսարան


== Ծանոթագրություններ ==
Տրալ

Տրալ(անգլ․ trawl)
1․ ձկնորսական, կոնաձև ցանցավոր քամիչով ձկնորսական գործիք, որը ջրում բուքսիրվում է հատուկ նավով՝ տրաոզերով։ Տրալները լինում են հատակային, մերձ հատակային, տարախորքային և մակերեվութային։
2․ Հիդրոգրաֆիական, որոշակի խորության վրա ստորջրյա արգելքները հայտնաբերելու սարք։ Տրալի՝ արգելքին դիպչելու դեպքում աշխատում է ավտոմատ մեխանիզմը, որի օգնությամբ արգելքի վերևում հարմարեցվում է նշաձողը։
3․ Ռազմական գործում, տրալակիր նավերի և ուղղաթիռների հարմարանք, որը ծառայում է ականները հայտնաբերելու և ոչնչացնելու համար։ Ըստ տակտիկական նշանակման տարբերում են տրալ-փնտրիչներ, տրալ-պարպիչներ և տրալ-կործանիչներ, ըստ կրող օբյեկտի տիպի՝ նավային և ավիացիոն, ըստ ականների վրա ներգործելու եղանակի՝ կոնտակտային և ոչ կոնտակտային տրալներ։ Տանկային տրալը՝ տանկի կախովի սարքավորում է, որի օգնությամբ տանկն ինքնուրույն հաղթահարում է հակատանկային ականային դաշտերը։
Վլասկովո (գյուղ, Շումյաչինսկի շրջան)

Վլասկովո (ռուս.՝ Власково), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Snowflake (ալբոմ)

Snowflake (անգլ. թարգմանաբար՝ «Снежинка»), հարավկորեական գըրլ բենդ GFriend-ի երրորդ մինի ալբոմը։ Այն թողարկվել է Source Music լեյբլով` 2016 թվականի հունվարի 25-ին և տարածվել է LOEN Entertainment-ի միջոցով։ Ալբոմը պարունակում է հինգ երգ, այդ թվում նաև «Rough» սինգլը։


== Թրեք լիստ ==


== Չարթեր ==


== Ծանոթագրություններ ==
Ֆիրա Գրեկու

Ֆիրա (Էսֆիր) Լվովնա Գրեկու (ծննդյան անունը՝ Բրիկ, 1919, Ստամբուլ, Օսմանյան կայսրություն - հուլիսի 21, 1992(1992-07-21), Քիշնև, Մոլդովա), խորհրդային մոլդովացի գեղանկարիչ և խեցեգործ:
Միխայիլ Գրեկուի կինը:


== Կենսագրություն ==
Ֆիրա Բրիկը ծնվել է  1919 թվականին Կոստանդնուպոլսում: Սովորել է Քիշինյովի ֆրանսիական գիմնազիայում: 1930-ականների կեսերին Բրիկ ընտանիքը մեկնել է Բուխարեստ, որտեղ Ֆիրան շարունակում է սովորել ռումինական գիմնազիայում, այնուհետև ընդունվում է Գեղարվեստի Ակադեմիայի գեղանկարչության ֆակուլտետ (որտեղ ծանոթանում է ամուսնու հետ): Երկրորդ համաշխարհային պատերազմն ընդհատեց ուսումը, և նա վերադարձավ Բեսարաբիա, իսկ Հայրենական Մեծ պատերազմի սկսելով՝ 1941 թվականին տարհանվեց: Որպես փախստական թափառելով Հյուսիսային Կովկասի տափաստաններում, փրկվելով հարձակվող գերմանական զորքերից հասավ մինչև Ղազախստան:
Պատերազմի ավարտից հետո վերադարձավ Քիշինյով, վերականգնվելով Գեղարվեստի ուսումնարանում: Կերամիկան նրա տարերքն էր: Գրեկուն ճամփորդում էր գյուղերով, ժողովրդական գյուղական արվեստի ալբոմի համար նյութեր հավաքելով, աշխատում էր գյուղական խեցեգործական արվեստանոցում, այդ ժամանակ Քիշինյովում դեռևս պայմաններ չկային կերամիկայի արտադրության համար: 1963 թվականից նա սկսեց հաճախել  Ձինտարիի ստեղծագործական բազա, որտեղ աշխատում էր նկարիչների խումբ Խորհրդային Միության տարբեր շրջաններից: Մերձբալթիկայում նա ստեղծեց լավագույն կերամիկական իրեր, որոնք ընդգրկված են Մոլդովայի Ազգային գեղարվեստի թանգարանի հավաքածուում:
1958 թվականին Ֆիրա Գրեկուն եղել է մոլդովական ժողովրդական արհեստների մասին «Վարպետների բալլադ» վավերագրական ֆիլմի խորհրդատուն: 1969 թվականին  նա ստեղծեց բեմական հագուստներ «Լուչաֆերուլ» թատրոնի ներկայացումների համար (ռեժիսոր՝ Ս. Շկուրյա, նկարիչ  Մ. Գրեկու):
1971 թվականին Ֆիրա Գրեկուն մասնակցեց Վիլնյուսում անցկացվող կերամիկայի Միջազգային սիմպոզիումին, որտեղ նրա «ԴԵկորատիվ մոլդավական սյունակներ» աշխատանքը արժանացավ լրագրողների և արվեստի քննադատների դրական գնահատականին: Նա ղեկավարում էր Մոլդավիայի նկարիչների միության դեկորատիվ կիրառական արվեստի բաժինը, նրան հրավիրում էին խոշոր ցուցահանդեսների ձևավորման աշխատանքների համար, այդ թվում Մոսկվայում (1968 թվականին Մանեժի սրահներում):
Ֆիրա Գրեկուն մահացել է Քիշինյովում 1992 թվականին: 2011 թվականի նոյեմբերին Քիշինյովի Կոնստանտին Բրինկուշի անվան պատկերասրահում անցկացվեց Ֆիրա Գրեկուի աշխատանքների ցուցահանդեսը:


== Ընտանիք ==
Դուստրը՝ Թամարա Միխայլովնա Գրեկու-Պեյչևան (ծնվ.՝ 1944), մոլդավացի նկարչուհի է և արվեստագետ: Փեսան՝ Դմիտրի Պետրովիչ Պեյչևը (ծնվ.՝ 1943), մոլդավացի նկարիչ է և բուլղարացի բանաստեղծ:


== Հետաքրքիր փաստ ==
Ամուսինը Ֆիրա Լվովնային անվանում էր «Ֆիրիչելլա» (ռում. Firicel  թելիկ, հատիկ): Փոքրիկ էսսե «Ֆիրիչելլայի» մասին


== Ալբոմներ ==
Esfira Grecu: ceramic, costume, acuarele (Эсфира Греку: керамика, костюмы, акварели). Кишинёв: Elan Poligraf, 2011.


== Ծանոթագրություններ ==
Վաստյա

Վաստյա (էստ․՝ Vastja), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իվանովկա (Միջին Տերսի վտակ)

Անվան այլ կիրառումների համար տե՛ս՝ Իվանովկա (այլ կիրառումներ)Իվանովկա (ռուս.՝ Ивановка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 83 կմ հեռավորության վրա։ Գետի երկարությունը 31 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աիգալ

Աիգալ (իսպ.՝ Ahigal), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայում։ Զբաղեցնում է 52,7 կմ² տարածք։ Բնակչության թվաքանակը 2011 թվականի տվյալներով եղել է 1435։
Մինչև հին վարչակարգի անկումը համարվել է Էստրեմադուրայի տարածաշրջանի սահմանադրական համայնք՝ հենց Աիգալ անվանումով։ 1842 թվականի մարդահամարի տվյալներով ունեցել է 250 ծուխ և 1370 բնակիչ։


== Ժողովրդագրություն ==
1900 թվականից ի վեր՝ Աիգալի բնակչության թվաքանակի փոփոխությունները եղել են հետևյալը


== Ժառանգություն ==
Աիգալում գտնվող պատմաճարտարապետական հուշարձաններից հիշարժան են հատկապես հետևյալները.

Աստվածամոր վերափոխման ծխական եկեղեցին, որ պատկանում է Կորիայի կաթոլիկ թեմին
Քրիստո դել Ումիլյադերո մենաստանը
Սուրբ Նահատակաց մատուռը
Սուրբ Մարինա մատուռը
Վերածնության խաչը՝ պատրաստված 1559 թվականին
Ամենայն հավանականությամբ՝ հին հռոմեական ժամանակներից մնացած ջրհորը


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայքէջ Archived 2020-03-19 at the Wayback Machine.
Նովոսյոլովկա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Նովոսյոլովկա գյուղում բնակվում էր 547 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղոդորա

Ղոդորա (վրաց.՝ ღოდორა), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Սաչխերեից հեռու է 41 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմում է 150 մարդ։


== Ծանոթագրություններ ==
Էլեն Պոմպեո

Էլեն Քեթլին Պոմպեո (անգլ.՝ Ellen Kathleen Pompeo, նոյեմբերի 10, 1969(1969-11-10), Everett, Մասաչուսեթս, ԱՄՆ), իռլանդական և իտալական ծագմամբ ամերիկացի դերասանուհի, որը հայտնի է Մերեդիթ Գրեյի «Գրեյի անատոմիա» հեռուստասերիալում իր դերակատարմամբ, որտեղ նա նկարահանվում է 2005 թվականից։ Պոմպեոն հեռուստատեսության ամենաբարձր վարձատրվող անձանցից մեկն է՝ շոուի մեկ դրվագի համար 350 հազար դոլար հոնորարով։


== Կենսագրություն ==
Էլեն Քեթլին Պոմպեոն ծնվել է Մասաչուսեթս նահանգի Էվերեթ քաղաքում։ Ունի իռլանդական և իտալական ծագում և դաստիարակվել է Հռոմեական կաթոլիկ եկեղեցու կանոններով։ Նրա մայրը մահացել է մեծ չափաբաժնով ցավազրկողներ օգտագործելու պատճառով, երբ Էլենը չորս տարեկան էր, իսկ հայրը որոշ ժամանակ անց կրկին ամուսնացել է։
1990-ական թվականների սկզբին բարմեն է աշխատել Նյու Յորքի հաստատություններից մեկում, որտեղ էլ իր համար գործակալ է գտել։ Շուտով նա հայտնվել է մի քանի հեռուստատեսային գովազդային հոլովակում, իսկ 1996 թվականին առաջին անգամ հանդես Է եկել որպես պրոֆեսիոնալ դերասանուհի՝ ներկայանալով «Օրենք և կարգուկանոն» հեռուստասերիալի դրվագում։


== Գործունեություն ==
Պոմպեոն 2001 թվականին տեղափոխվել է Լոս Անջելես՝ հաջողության հասնելու ձգտումներով։ Մեկ տարի անց «Լուսնային աշխարհի մղոն» ֆիլմում ստացել է իր առաջին խոշոր դերը, որտեղ նկարահանվել է Ջեյք Ջիլենհոլի հետ։ Դրանից հետո նա նկարահանվել է «Խենթը», «Բռնիր ինձ, եթե կարող ես» և «Հին կոփումը» ֆիլմերում։
2004 թվականին «ABC» հեռուստաալիքի «Կրքի անատոմիա» հեռուստասերիալի շրջանակներում Պոմպեոն ստացել է իր առաջին գլխավոր դերը, որը պատմում է «Սիեթլ Գրեյս» հիվանդանոցի կացարանների, բժիշկների և այլ անձնակազմի կյանքի մասին։ Պրեմիերան տեղի է ունեցել 2005 թվականի գարնանը, և շոուն արագորեն դարձել է հեռուստատեսության պատմության ամենամեծ հիթերից մեկը։ Դերի համար նա ստացել է մի քանի հեղինակավոր մրցանակ, այդ թվում՝ «ԱՄՆ կինոդերասանների գիլդիայի մրցանակ», ինչպես նաև 2007 թվականին առաջադրվել է «Ոսկե գլոբուս» մրցանակի՝ «հեռուստասերիալում՝ դրամայում, լավագույն կանացի դերի համար» կատեգորիայում։


== Անձնական կյանք ==
Ամուսինը՝ Քրիս Այվերին (2007 թվականի նոյեմբերի 9-ից), երաժշտական պրոդյուսեր էր։ Մինչ հարսանիքը հանդիպել են 4 տարի։Դուստրը՝ Ստելլա Լունա Այվերի (ծնված 2009 թվականի սեպտեմբերին)Դուստրը՝ Սիեննա Մեյ Այվերի (ծնված 2014 թվականի օգոստոսին փոխնակ մոր միջոցով)Որդին՝ Էլայ Քրիստոֆեր Այվերի (ծնված 2016 թվականի դեկտեմբերին փոխնակ մոր միջոցով)


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություն ==
Հենգերսբերգ

Հենգերսբերգ (գերմ.՝ Hengersberg), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 7583 մարդ է (2010 թվականի դեկտեմբերի 31–ի տվյալներով)։ Զբաղեցնում է 45,80 կմ² տարածք։ Պաշտոնական կոդ՝ 09 2 71 111։
Կոմունան ստորաբաժանվում է 64 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Մեչետնի (Ազովի շրջան)

Անվան այլ կիրառումների համար տե՛ս՝ Մեչետնի (այլ կիրառումներ)Մեչետնի (ռուս.՝ Мечетный ), ավան Ռուսաստանի Ռոստովի մարզի Ազովի շրջանում։ Մտնում է Կալինովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
Պարազա

Պարազա (ֆր.՝ Paraza), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 586 մարդ, բնակչության խտությունը` 61.88 մարդ/կմ²։ Բնակավայրը զբաղեցնում է 9.47 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 357 աշխատունակ (15-64 տարեկան) բնակիչ, որոնցից ակտիվ էին 237-ը, իսկ ոչ ակտիվները` 120։ Ակտիվության ցուցանիշը կազմում է 66,4 %։ 237 աշխատունակ մարդկանցից աշխատել է 205 անձ (115 տղամարդ և 90 կին)։ Գործազուրկ են եղել 32 անձ (14 տղամարդ և 18 կին)։ 120 անաշխատունակներից 24-ը եղել են աշակերտներ կամ ուսանողներ, 57-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սրտի զարկ (հեռուստասերիալ)

Սրտի զարկ (թուրքերեն՝ Kalp Atışı), թուրքական հեռուստասերիալ, որը ցուցադրվել է թուրքական Show TV հեռուստաալիքով։ Հեռուստասերիալն արտադվել է MF Yapim պրոդյուսերական ընկերության կողմից։ Հեռուստասերիալի ռեժիսորները եղել են Յուսուֆ Փիրհասանը և Այթաչ Չիչեքը։ Գլխավոր դերերում հանդես են գալիս Գյոքան Ալքանը, Օյքյու Քարայելը, Էգե Քյոքենլին, Ալի Բուրաք Ջեյլանը և Հաքան Գերչեքը։ Հեռուստասերիալը ցուցադրվել է 2017 թվականի հունիսի 30-ից  մինչև 2018 թվականի հունվարի 28-ը։


== Սցենար ==
Հեռուստասերիալն սկսվում է Էգեյան ծովի ափին գտնվող նահանգներից մեկի վարժարաններից մեկում։ Վարժարանի 18-ամյա աշակերտուհի Էյլուլին բժշկություն է դասավանդում Ալի Ասաֆ Դենիզօղլուն։ Մի քանի տարի անց նրանք նորից հանդիպում են Ստամբուլի հիվանդանոցներից մեկում։


== Դերասանական կազմ ==


== Ծանոթագրություններ ==
Խուրչա

Խուրչա (վրաց.՝ ხურჩა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Խուրչա գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 8 մետր բարձրության վրա։
Խուրչան շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Խուրչա հեռավորությունը կազմում է 16 կմ։


== Բնակչություն ==
Ըստ 2014 թվականի մարդահամարի տվյալների՝ Խուրչա բնակչությունը կազմում է 535 մարդ։ Գյուղի բնակիչները վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Կիլլընժ (կանտոն)

Կիլլընժ (ֆր.՝ Collonges), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Ժե օկրուգի մեջ։ Համաձայն 1999 թվականի մարդահամարի կանտոնի բնակչությունը 8431 մարդ էր։Կանտոնի համարը 112 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գիլյերմո Օրտիս Կամարգո

Գիլյերմո Օրտիս Կամարգո (իսպ.՝ Guillermo Ortiz Camargo, հունիսի 25, 1939(1939-06-25), Մեխիկո, Մեքսիկայի Միացյալ Նահանգներ - դեկտեմբերի 17, 2009(2009-12-17), Մեխիկո, Մեքսիկայի Միացյալ Նահանգներ), մեքսիկացի նախկին ֆուտբոլային հարձակվող է, որը Մեքսիկայի հավաքականի կազմում մասնակցել է 1962 թ. ֆուտբոլի աշխարհի առաջնությանը։ Պրոֆեսիոնալ ֆուտբոլիստի ամբողջ կարիերան անց է կացրել «Նեկակսա» ակումբում։


== Հղումներ ==
Տեղեքարտ Գիլյերմո Օրտիս fifa.com Archived 2012-10-15 at the Wayback Machine. (en)
Աիփլու

Աիփլու, ավերակ գյուղ Ելիզավետպոլի նահանգի Զանգեզուրի գավառում։
1906 թ.-ին ուներ 815 բնակիչ՝ մեծ մասամբ հայեր։ Հետագայում գյուղի մասին հիշատակություններ չկան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գյումիշմադեն

Գյումիշմադեն, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(5028) Հալեսուս

(5028) Հալեսուս (անգլ.՝ Halaesus), աստերոիդ Յուպիտերի տրոյացիներից։ Հայտնաբերվել է 1988 թվականի հունվարի 23-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,256752 ա. մ., առավելագույնը մոտենում է 4,5661 ա. մ. հեռավորության վրա և հեռանում 5,9475 ա. մ.։ Արեգակի շուրջ մեկ ամբողջական պտույտ է կատարում 4402,25 երկրային օրվա ընթացքում, իր ուղեծրով շարժվելով միջինում 0,081776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,5° անկյուն։


== Անվանում ==
Աստերոիդն անվանվել է Էնեականի հերսներից մեկի անունով․ Հալեսուսը եղել է Ագամեմնոնի որդին և Տրոյական պատերազմի ժամանակ նրա զինակիրը։ Հիմնել է էտրուսկյան Ֆալերիի քաղաքը, Իտալիայի համար պատերազմում կռվել է ընդդեմ Էնեասի։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5028) Հալեսուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)